প্রেস বিজ্ঞপ্তি ॥ কওমী মাদ্রাসা বোর্ড হবিগঞ্জ এর মজলিশে শুরার সম্মেলন অনুষ্ঠিত হয়েছে। গতকাল বুধবার সকাল ১০টায় শায়েস্তাগঞ্জে মাদ্রাসায়ে নূরে মদিনায় সম্মেলন অনুষ্ঠিত হয়। বোর্ডের সভাপতি আল্লামা নূরুল ইসলাম ওলিপূরীর সভাপতিত্বে ও সাধারণ সম্পাদক মাওঃ আবু সালেহ সাদীর পরিচালনায় কওমী মাদ্রাসা বোর্ড হবিগঞ্জ এর মজলিশে শুরার সম্মেলনে প্রধান অতিথি হিসাবে উপস্থিত ছিলেন অত্র বোর্ডের প্রধান পৃষ্টপোষক আল্লামা আব্দুল মুমিন শায়খে পূরাণগাঁও। উক্ত সম্মেলনে চুনারুঘাট সামছুল উলুম মাদ্রাসার মুহতামিম মাওলানা জহুর আলী, হামিদনগর মাদ্রাসার মুহতামিম মাওলানা ফজলুল করিম ফেরদাউস সহ ৫২টি মাদ্রাসার মুহতামিম ও প্রতিনিধিগণ অংশগ্রহণ করেন। প্রধান অতিথির বক্তব্যে শায়েখ আব্দুল মমিন বলেন যে, আমাদের সবাইকে ইখলাস ও নিষ্ঠার সাথে কাজ করতে হবে। যেকোন পার্থিব স্বার্থের সাথে যখনই কোন দ্বীনি ...